Nolikums

2021. GADA JAUNIEŠU SACENSĪBĀM NOVUSĀ „MEŽOTNES TALANTI”.

Mērķis un uzdevumi.

 Mērķis - popularizēt novusa sportu jauniešu vidū.

 Uzdevums – noskaidrot labākos novusistus-jauniešus 2021.gadā Mežotnē.

 Dot jaunajiem novusistiem papildu stimulu sportiskās meistarības paaugstināšanai.

Vieta un laiks

 Sacensības notiks 2021.gada 27.novembrī DFC „Strēlnieks”, Parka ielā 1, Mežotnes pagastā,Bauskas novadā. Sacensību sākums plkst. 10.oo. Reģistrācija līdz plkst. 9.40

Vadība.

 Sacensības organizē Bauskas novads un vada galvenais tiesnesis Aldis Pavilons.

Dalībnieki.

 Sacensības kā jauniešiem, tā jaunietēm notiek trijās vecuma grupās: 1.grupa-kadeti 2006. gadā dzimušie un jaunāki, 2.grupa-jaunieši 2003.–2005. gadā dzimušie.. Dalībnieku piederību vecuma grupai nosaka dzimšanas gads, neatkarīgi no dzimšanas datuma.

Uzvarētāju noteikšana.

 Sacensības notiek pēc Latvijas novusa federācijas apstiprinātiem noteikumiem 6 setos. Par uzvaru (4-0; 4-1; 4-2) – divi punkti, par neizšķirtu (3-3)–viens punkts, par zaudējumu (0-4;1-4;2-4) – nulle punktu. Sacensību kārtību noteiks galvenais tiesnesis atkarībā no dalībnieku skaita attiecīgajā vecuma grupā. Uzvar dalībnieks ar lielāko kopējo punktu skaitu. Vienāda punktu skaita gadījumā – spēlējot pēc riņķa sistēmas:

* pēc savstarpējām spēlēm;
* pēc savstarpējo spēļu setu attiecības;
* pēc visu spēļu setu attiecības;
* vairāk uzvarētu spēļu.

 Spēlējot pēc Šveices sistēmas – pēc Buholca koeficenta, mazā Buholca koeficienta,vairāk punktu pēdējās 2 kārtās, 3 kārtās utt

Uzņemšanas noteikumi.

 Visus izdevumus, kas saistīti ar dalībnieku ierašanos un uzturēšanos sacensību vietā sedz dalībnieku komandējošā organizācija vai paši dalībnieki.

Apbalvošana.

 Sacensību 1. – 3. vietu ieguvējus katrā grupā apbalvos ar attiecīgās pakāpes medaļām.

Pieteikumi.

 Pieteikumā jāuzrāda kolektīvs, dalībnieka vārds, uzvārds, dzimšanas dati. Pieteikumus sūtīt Aldim Pavilonam E-pasts aldispavilons@inbox.lv līdz 2021.gada 25.novembrim plkst.11:00 Telefons informācijai 28298892.

 A.Pavilons.